gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl es gl gl gl gl gl pt gl gl gl gl lt gl gl gl gl gl gl gl gl gl zh en sv fr de de gl gl gl gl gl pt pt gl gl gl gl es gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Primeiros chanzos andados na incorporación do galego á lusofonía
Martes, terza feira, 27 de setembro de 2022
Academia da Lingua Portuguesa en Galiza
Avalados por dous académicos a semana pasada presentaban o seu proxecto na Facultade de Filoloxía de Compostela. Vieiros con Ângelo Cristóvão e Martinho Montero.
Unha das imaxes da Lusofonía
Hai tempo que se está a traballar na idea de crear unha Academia da Língua Portuguesa en Galiza mais agora as cousas van tomando forma, aínda que non hai présa, xa que, segundo lle contou a Vieiros, Ângelo Cristóvão, un dos responsábeis e promotor da Academia, é unha cousa "que se vai facer para moito tempo", e non importa o que demore creala.
O proxecto formal non foi presentado propiamente, mais a comisión xestora da Academia, entre a que se atopan profesores universitarios -non só de filoloxía-, algunhas asociacións, entidades, empresarios e outros profesionais -moitos levan 30 anos dedicados a isto, así que a cousa vén de vello-, ten pensado telo todo listo para o ano que vén.
Na pasada semana organizaron unha serie de palestras nas que participaron os profesores Evanildo Bechara, da Academia Brasileira de Letras, e Malaca Casteleiro, da Academia das Ciências de Lisboa, que ademais viaxaron a Galiza para darlle o seu apoio á iniciativa académica.
Sen darlle contas á RAG
A Academia vai funcionar como unha entidade privada, sen darlle contas a ninguén, nin sequera á RAG. "Vai ser unha cousa seria, non un chiringuito como a RAG. Temos a vontade de facer unha Academia a serio", díxolle a Vieiros Cristóvão, "chegamos un século tarde, mais temos a experiencia acumulada de outras academias e o consenso e a unidade deste lado da perspectiva da lingua", salientou.
Os promotores da Academia da Língua Portuguesa en Galiza cren que o galego forma parte da lusofonía, e como tal debe ser considerada, como parte do portugués actual. Para eles non é unha lingua independente e o que outras academias están a facer por ela, como a RAG, é deturpala, castelanizala e facer un híbrido estraño, irmán do castelán. Isto só levaría, segundo Cristóvão, á súa desaparición: "que se conciba o galego de xeito distinto ao portugués é a principal condición para a súa desaparición. O galego non debe ser un dialecto do español".
O castrapo, na base da desaparición do galego
Sobre a perde de falantes e o medo a que desapareza o galego, o castrapo é para Cristóvão unha das principais causas: "Algunhas entidades como Política Lingüística din representar ao pobo e maniféstanse en contra doutras normativas que non sexa a súa. Aínda imos ter culpa os reintegracionistas de que desapareza o galego! Din representar ao pobo pero fan a normativa do castrapo e logo aínda lle botan a culpa ao pobo de que a lingua desapareza".
"Nós traballamos pola defensa e a ilustración da lingua. Non contra ninguén, xa que pretendemos defender o noso punto de vista dunha maneira máis formal e institucionalizada", terminou Ângelo Cristóvão.
Símbolo da unidade e integración da lingua galega no portugués
Outro dos promotores da Academia, Martinho Montero Santalha contoulle a Vieiros que a entidade está a dar aínda os primeiros pasos para a súa legalización e van "levando para adiante a cousa" que "vai indo ao seu ritmo".
A Academia vai funcionar, en palabras de Montero Santalha, como "símbolo da unidade e integración da lingua galega no portugués e dos que isto defendemos dende Galiza", e nace "para agrupar aos que defendemos que Galiza pertence ao mundo da fala portuguesa e que sentimos que a última evolución da RAG non vai por aí, senón na liña contraria. Facer do galego unha lingua independente seria un suicidio cultural e levaría á morte da lingua".
"Noutra parte", continúa Montero Santalha, "é importante e é útil que o mundo lusófono se coñeza entre si. Hai moita desinformación e é precisa máis solidariedade, máis información, máis axuda que un organismo como a Academia pode axudar a crear".
Pola creación da Academia Galega da Língua Portuguesa
Martinho Montero: "A Academia Galega da Língua Portuguesa deveria integrar todas as sensibilidades do reintegracionismo"
A Academia Galega da Língua Portuguesa busca incluir a Galiza na lusofonía
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Unha imaxe do profesor Martinho Montero Santalha, un dos promotores da Academia, nunha palestra
Unha imaxe do empresario padronés Ângelo Cristóvão, outro dos promotores da Academia e secretario da Associação de Amizade Galiza-Portugal
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto